《题万进士赴召手卷》
宋代·邓林

天风万里入鹏抟，曾逐群仙到广寒。云路功名期早遂，禁城花柳约重看。

为儒有幸邂明主，及第由来拜美官。得禄早荣慈母养，板舆丝竹日承欢。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。